Den 30-årige Michael Berling er ny rytter hos Concordia Forsikring Riwal. Sportschef Allan Johansen glæder sig til samarbejdet: -Jeg er sikker på, at vi i Michael Berling får en rytter på holdet som kan være med til at sikre vores målsætning om at blive det bedste cykelhold i Skandinavien i 2013. Han er en stærk type og sammen med de øvrige ryttere, ser jeg en meget stærk kombination som jeg forventer mig meget af. Vi har høje mål, men vi har også ryttermaterialet til at indfri disse mål, slutter Allan Johansen. Han tilføjer, at Michael Berling med sin store rutine også får rollen som "capitaine de route", sporschefens forlængede arm i feltet. En vigtig rolle, når man ikke må køre med radioer. Michael Berling har senest kørt for det britiske Cycle Premier Racing team og tidligere i en årrække for Glud & Marstrand-LRØ. Han vandt i 2010 Post Cup samlet og har også vundet det britiske Eastg Midland International.

Opsummering:
Michael Berling er ny rytter hos Concordia Forsikring Riwal, og dermed er holdet fuldtalligt med 14 ryttere til den kommende sæson.